

**REFERAT FRA ARBEIDSGRUPPE I STUDIEPORTEFØLJEPROSJEKTET**

**26.10.20 I PORSGRUNN**

Til stede:

Julie Nordahl, Siv Svendsen, Thomas Dyrdal, Julie Nordaune, Hilde Kilen, Kirsti Rosenvold Bruun, Trine Ørbek (Skype) og Evy Olsnes (Skype). I tillegg deltok prosjektleder for hovedprosjektet, Peer Sverre Andersen.

**1.Kort status i Studieporteføljeprosjektet ved Peer.**

Peer refererte til styresaken av 23.10.20 hvor økonomidirektøren har lagt fram en sak om økonomisk bærekraft i studieporteføljesaken sentralt. Se styresak nr 67/20. I styret ble det konkludert på at saken skal utredes nærmere. BLU og GLU er kategorisert som kjerneprogram i USN. Det er grunn til å tro at denne saken vil få konsekvenser for Studieporteføljeprosjektet på HIU. Det ble bemerket at det uansett er krav til økonomisk balanse for alle studier over tid –uavhengig av om studiene er kategorisert som kjerneprogram eller ikke.

Det vil bli lagt fram økonomiske tall for de ulike studiene ved HIU om ikke lenge. Dette blir lagt fram for arbeidsgruppene i fakultetets studieporteføljeprosjekt først, det vil bli lagt ut på prosjektbloggen etterpå.

Inntektene til et studie vil avhenge av følgende:

-Tildelte plasser fra KD

-Studiepoengsproduksjon

-Kandidatproduksjon

Faglig profil og strategi er viktig når scenarier utarbeides i hovedprosjektgruppa i desember. Det er viktig at kvalitetsperspektivet ivaretas i diskusjonene som nå handler mye om økonomi. Det må være andre argumenter enn kun de økonomiske som må ligge til grunn til de forslag som legges fram i prosjektet.

**2. Spørsmålene fra arbeidsgruppen i Porsgrunn til hovedprosjektgruppen**

Spørsmålene som ble stilt fra arbeidsgruppen i Porsgrunn og svarene som er oversendt fra prosjektleder Peer Sverre Andersen ble gjennomgått i møtet. (Se vedlegg til innkalling)

Det legges fram beregninger i neste studiestedsmøte i Porsgrunn. Det er en bekymring med tilløp til nedbygging av fagmiljøet på GLU i Porsgrunn. Er det mulig å spisse fagmiljøene mer på et gitt campus slik at en oppnår mer faglig spesialisering? Det er først mulig å få til større endringer i studieporteføljen ved HIU f.o.m. studieåret 2022-23. Det kan kun bli snakk om mindre justeringer for neste studieår.

Konkurransesituasjon mot Agder og Oslo Met er reell. Det er viktig at tillitsvalgte er med i hele prosessen senere i prosessen. Medvirkning og demokrati er viktig å ivareta i USN i alle saker.

Gjennomstrømming blir viktig å ta tak i framover. Det er viktig å se på hvorfor studenter slutter. Studiemiljøet kan f.eks ha stor påvirkning på gjennomstrømming.

Mht. den pågående veksten i omfang av etter- og videreutdanninger, er det mulig å tenke seg at vekst på et område kan veie opp for endringer i studieplasser/utdanninger i den ordinære studieporteføljen.

**3.Litt om videre arbeid i hovedprosjektet og arbeidsgruppen.**

Det innkalles til et nytt møte i arbeidsgruppen i Porsgrunn den 11.11.20 kl 13 – 15. I dette møtet vil vi se på økonomiske beregninger for de ulike studiene. Kirsti sender innkalling.

Det er viktig at arbeidsgruppen tør å diskutere mulige løsninger mht. endring av studieporteføljen. Det antas at studenter i noen tilfeller velger studier ut fra tilbudet på lokalt campus.

Kan en tenke flere fellesfag for 1-7. trinn og 5-10. trinn, kan en samkjøre i større grad? Her er det ulike oppfatninger av i hvilken grad dette kan samkjøres.

Ansatte må få mulighet til å kjempe for «sine» utdanninger. Diskusjoner i studiestedsmøter må gå ut fra de forslagene som hovedprosjektgruppa legger fram på nyåret. Medvirkning blir veldig viktig framover.

Det ble stilt spørsmål om det kan være aktuelt å se på kostnader til administrasjon og ledelse i fakultetet og i USN. Det er store samordningskostnader ved en stor organisasjon som USN.

**4.Forøvrig:**

Peer deltar i alle arbeidsgruppemøtene framover.

Prosjektgruppa skal levere et scenarie innen 15.12.20. Det er mulig at dette vil bli utsatt til over nyttår.